**Ministru kabineta noteikumu projekta**

**“Grozījumi Ministru kabineta 2018. gada 24. jūlija noteikumos Nr. 446 “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir pielāgot prasības nacionālos normatīvajos aktos atbilstoši grozījumiem Komisijas 2013. gada 18. decembra Regulā (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2014. gada 17. jūnija Regulā (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, attiecībā uz to pagarināšanu un attiecīgiem pielāgojumiem, kā arī Komisijas 2013. gada 18. decembra Regulā (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē piemērošanas nodrošināšanai. Ar grozījumiem tiek paplašināts arī izdevumu programmas atbalstāmo nozaru un pretendentu loks, tā veicinot iedzīvotāju iesaistīšanos saimnieciskajā darbībā lauksaimniecības, lauku un zivsaimniecības nozarē. Tiesību akts stājas spēkā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2018. gada 24. jūlija noteikumos Nr.446 “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu”” (turpmāk – noteikumu projekts) sagatavots, pamatojoties uz Attīstības finanšu institūcijas likuma 12. panta ceturto daļu.Izdarot grozījumus, ņemta vērā Komisijas 2020. gada 2. jūlija Regula (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (Eiropas Savienības Oficiālais Vēstnesis, 2020. gada 7. jūlijā, Nr. L 215/3) un Komisijas 2019. gada 21. februāra Regula 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februārī, Nr. L 51). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts 1. punkts paredz papildināt Ministru kabineta 2018. gada 24. jūlija noteikumus Nr. 446 “Noteikumi par lauksaimniecības, lauku un zivsaimniecības saimnieciskās darbības veicēju aizdevumu programmu” (turpmāk – noteikumi Nr. 446) ar skaidriem kritērijiem, pēc kuriem tiks vērtēti potenciālie aizņēmēji, lai saņemtu aizdevumu. Ar noteikumu projekta 2. punktu noteikts izņēmums noteikumu Nr. 446 11.8. apakšpunktā, lai starp atbalstāmajām nozarēm ietvertu ēku nomu vai ēku uzturēšanas pakalpojumus, kas pēc uzņēmējdarbības rakstura neatšķiras no citiem pakalpojumiem, kuri nepieciešami uzņēmējdarbības veicināšanai. Savukārt noteikumu projekta 3. punktā svītrots noteikumu Nr. 446 11.9. apakšpunkts, lai paplašinātu aizdevuma programmas pretendentu loku, iekļaujot tajā arī sabiedriskās un politiskās organizācijas. Sabiedriskai, politiskai vai citai organizācijai, lai klasificētos aizdevumu saņemšanai ir jāatbilst saimnieciskās darbības veicēja pazīmēm. Sabiedriskās un politiskās organizācijas bieži vien ieņem aktīvu sociālo pozīciju. Piemēram, Latvijas lauku attīstības programmas 2014.–2020. gadam apakšpasākuma "Darbību īstenošana saskaņā ar sabiedrības virzītas vietējās attīstības stratēģiju" aktivitātē "Vietas potenciāla attīstības iniciatīvas" atbalsta pretendenti ir sabiedriskās organizācijas, kuras var veicināt sabiedrības iesaistīšanos vietējā dabas, fiziskā, sociālā un cilvēku kapitāla stiprināšanas un kultūras kapitāla stratēģiskas un ilgtspējīgas izmantošanas un attīstības iniciatīvās, tā palielinot lauku iedzīvotāju drošumspēju, kā arī vietas potenciālu un pievilcību. Tas savukārt var kļūt par priekšnosacījumu jaunu integrētu tūrisma, kultūras, veselības un citu saistītu pakalpojumu un produktu piedāvājumam. Kaut gan šajā aktivitātē sabiedriskā labuma projektiem atbalsta intensitāte ir līdz 90%, bieži vien organizācijas nevar piesaistīt atlikušo līdzfinansējuma daļu. Šāda norma ir vajadzīga, lai veicinātu labklājības līmeņa celšanos, kā arī iedzīvotāju iesaistīšanos saimnieciskajā darbībā. Noteikumu projekta 4. punkts paredz izņēmumu, proti, iegādāties apbūvētu un neapbūvētu zemi tikai tad, ja tā ir daļa no īstenojamā projekta un tās iegādes vērtība nepārsniedz 35 000 *euro*. Precizējums noteikumu Nr. 446 11.14. apakšpunktā ir nepieciešams tāpēc, ka, ieviešot aizdevumu programmu, ir secināts, ka bieži vien rodas situācija, kad ir svarīgi iegādāties arī telpas vai zemes īpašumu, lai uzsāktu vai paplašinātu uzņēmējdarbību. Pašlaik uzņēmējdarbības uzsācējiem, tostarp jaunajiem lauksaimniekiem, uzsākt saimniecisko darbību ir gandrīz neiespējami trūkstošās pieredzes, sākuma kapitāla un aizdevuma nodrošinājuma dēļ.Attīstības finanšu institūcija ALTUM (turpmāk – sabiedrība Altum) jau administrē aizdevumu programmu lauksaimniecības zemes iegādei ar mērķi ražot lauksaimniecības produkciju saskaņā ar Ministru kabineta 2018.  gada 22. maija noteikumiem Nr. 295 “Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai”. Lai atvieglotu birokrātisko slogu aizdevuma saņēmējam un optimizētu pakalpojumus, ir jāparedz, ka darījumus ar nekustamo īpašumu, ja tā vērtība nepārsniedz 35 000 *euro*, var īstenot vienā aizdevumu programmā.Noteikumu Nr. 446 20. punktā noteikts viena vienota uzņēmuma līmenī maksimāli piešķiramais *de minimis* atbalsta apmēru, bet 13.1. un 13.2.2. apakšpunktā, kā arī 15. punktā – maksimālais saimnieciskās darbības veicēja apgrozījums un izsniedzamā aizdevuma apmērs, kas pašlaik vērtējams viena vienota uzņēmuma, nevis aizdevuma pretendenta līmenī. Tādējādi noteikumi paredz, ka viena vienota uzņēmuma līmenī vērtējams ne tika *de minimis* apmērs, bet arī saimnieciskās darbības veicēja apgrozījums un aizdevuma apmērs. Noteikumu Nr. 446 13.1. un 13.2.2. apakšpunkta un 15. punkta ierobežojumi neizriet no *de minimis* regulu prasībām. Aizdevuma programmas ieviešanas gaitā tika konstatēts, ka minētie ierobežojumi ir papildu administratīvais slogs aizdevumu pretendentiem un sabiedrībai Altum, vērtējot aizdevuma pieteikumu, tāpēc ir iespējamas situācijas, kad piešķirtā *de minimis* summa neierobežo aizdevuma saņemšanu viena vienota uzņēmuma līmenī, bet saimnieciskās darbības veicējs nevar saņemt aizdevumu saistīta uzņēmuma apgrozījuma vai aizdevuma apjoma dēļ. Turklāt šāds ierobežojums nav noteikts citās sabiedrības Altum pārvaldītajās aizdevumu programmās. Noteikumi Nr. 446 nosaka atmaksājumu aizdevumu piešķiršanas nosacījumus saimnieciskās darbības veicējiem, kas nepietiekamas kredītvēstures vai darbības pieredzes dēļ vēl nevar saņemt aizdevumu kredītiestādē. Noteikumu normas vērstas uz to, lai ļautu saimnieciskās darbības veicējiem attīstīties un nākotnē aizdevumu kredītiestādēs saņemt ar labākiem nosacījumiem. Ja lauksaimnieks veiksmīgi darbojas lauksaimniecības produktu primārajā ražošanas jomā un vēlas paplašināt darbību, piemēram, lauksaimniecības pārstrādē vai citā nozarē, izveidojot jaunu uzņēmumu, noteikumu Nr. 446 13.1. apakšpunkts nepamatoti ierobežo aizdevuma saņemšanu, pat ja *de minimis* apmērs viena vienota uzņēmuma līmenī nav pārsniegts. Noteikumu projektā paredzēto apgrozījumu 100 000 *euro* gadā jeb 8300*euro* mēnesī ir pietiekami vērtēt aizdevuma pretendenta, nevis viena vienota uzņēmuma līmenī. Kopš programmas uzsākšanas 2018. gada septembrī ir izsniegti 436 aizdevumi 9,9 milj. *euro* apmērā. Vidējā aizdevuma summa ir 23 000 *euro*. 87 % aizdevumu ir līdz 50 000 *euro*, un tikai 6% aizdevumu ir virs 70 000 *euro*, bet 13 aizdevumu summa ir lielāka par 90 000 *euro*. Tādējādi var prognozēt, ka šie grozījumi būtiski nepalielās aizdevumu izsniegšanas apjomu vai risku, bet gan samazinās administratīvo slogu un veicinās programmas mērķu sasniegšanu. Ievērojot minēto, no noteikumu Nr. 446 13.1. un 13.2.2. apakšpunkta un 15. punkta tiek svītrots nosacījums par apgrozījumu un aizdevuma apmēru viena vienota uzņēmuma līmenī, bet saglabāts nosacījums par piešķirto *de minimis* apmēru viena vienota uzņēmuma līmenī.Noteikumu projekta 7.punkts paredz noteikumus Nr. 446 papildināt ar jauno 18.1 punktu, nosakot, ka atbalsta saņēmējam ir pienākums pirms aizdevuma saņemšanas iesniegt finanšu institūcijā visu informāciju par citu plānoto vai saņemto atbalstu par tām pašām attiecināmajām izmaksām vai citu valsts atbalstu tam pašam riska finansējuma pasākumam, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta intensitāti un summu. Savukārt, finanšu institūcijai pirms lēmuma pieņemšanas par atbalsta piešķiršanu ir jāizskata saimnieciskās darbības veicēja iesniegtos dokumentus un jāpārliecinās par kumulācijas normu korektu izpildi. Tas ir nepieciešams tāpēc, ka aizdevuma programmā ir pieļauta atbalsta kumulācija par tām pašām attiecināmajām izmaksām gan ar *de minimis* atbalstu, gan arī ar citas atbalsta programmas vai individuālā atbalsta projektā saņemto atbalstu, lai nodrošinātu, ka atbalsta pretendents ir informēts par pienākumu atbalsta kumulācijas gadījumā atbalsta sniedzējam iesniegt atbilstošu informāciju, bet finanšu institūcijai ir noteikts pienākums pirms lēmuma pieņemšanas pārliecināties par kumulācijas normu korektu ievērošanu.Noteikumu projekta 8. punkta grozījums ir izdarīts, ņemot vērā Komisijas 2019. gada 21. februāra Regulu 2019/316, ar ko groza regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – regula 2019/316). Eiropas Komisija ir devusi iespēju dalībvalstīm izvēlēties maksimālo atbalsta apmēru vienam pretendentam un valstij, piemērojot regulas 2019/316 1. panta 2. punktā minēto regulas Nr. 1408/2013 3. panta 2. un 3. punkta vai 3.a punkta prasību.Tā kā Latvija spēj nodrošināt nepieciešamās prasības, lai piemērotu regulas Nr.1408/2013 3. panta 3.a punktā noteikto maksimālo atbalsta apmēru vienam atbalsta pretendentam, valstij triju fiskālo gadu laikā nepieciešams izdarīt grozījumus nacionālajos normatīvajos aktos, kas pašlaik paredz atbalsta pretendentam iespēju saņemt atbalstu regulas Nr. 1408/2013 3. panta 2. punktā noteikto atbalsta griestu apmērā – 20 000 *euro* vienam vienotam uzņēmumam triju gadu periodā. Lai nodrošinātu atbalsta pretendentam iespēju saņemt atbalstu atbilstoši regulas Nr.1408/2013 3. panta 3.a punktā noteiktajiem atbalsta griestiem vienam vienotam uzņēmumam triju gadu periodā 25 000 *euro*, ir paredzēts grozījums noteikumu Nr. 446 20. un 21. punktā.Lai ar noteikumu Nr. 446 22. punktu netiktu nepamatoti paplašinātas piemērojamā komercdarbības atbalsta kontroles regulējuma normas, attiecībā uz finanšu institūciju un saimnieciskās darbības veicēju ir precizēts nosacījums par dokumentu glabāšanu, atsaucoties uz regulas Nr. 1407/2013 6. panta 4. punktu, regulas Nr. 1408/2013 6. panta 4. punktu vai regulas Nr. 717/2014 6. panta 4. punktu.Lai nodrošinātu nelikumīgi saņemta valsts atbalsta atgūšanu, noteikumi Nr. 446 tiek papildināti ar 23.1 punktu, kurā noteikts, ka tad, ja ir pārkāptas šajos noteikumos noteiktās prasības, atbalsta saņēmējam ir pienākums atmaksāt sabiedrībai "Altum" saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktu, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.Ar noteikumu projekta 11. punktu jaunā redakcijā ir izteikts noteikumu Nr. 446 27. punkts, nosakot valsts atbalsta piešķiršanas brīdi, jo tas ir būtisks priekšnosacījums valsts atbalsta piešķiršanas perioda korektai interpretācijai.Noteikumu projekta 12. punktā noteikumi Nr. 446 papildināti ar 28. punktu, pielāgojot normas atbilstoši grozījumiem Komisijas 2013. gada 18. decembra Regulā (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam, Komisijas 2014. gada 17. jūnija Regulā (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, attiecībā uz to darbības pagarināšanu un attiecīgiem pielāgojumiem, kā arī Komisijas 2013. gada 18. decembra Regulā (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē piemērošanas nodrošināšanai un ievērojot Komisijas 2014. gada 27. jūnija Regulas (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē 7. panta 4. punktā un 8. pantā noteiktā piemērošanas termiņa beigas.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un akciju sabiedrību “Attīstības finanšu institūcija Altum” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi, zvejniecību un zvejas apstrādi un lauksaimniecības pakalpojumu kooperatīvās sabiedrības – kopā aptuveni 1000 valsts atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:1) Komisijas 2019. gada 21. februāra Regulas 2019/316, ar ko groza Regulu Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2019. gada 22. februārī, Nr. L 51) (turpmāk – Komisijas regula 2019/316).2) Komisijas 2013. gada 18. decembra Regulas (EK) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas Regula Nr. 1407/2013);3) Komisijas 2013. gada 18. decembra Regulas (EK) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (turpmāk – Komisijas regula Nr. 1408/2013);4) Komisijas 2014. gada 27. jūnija Regulas (EK) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (turpmāk – Komisijas regula Nr. 717/2014);5) Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, (turpmāk – Komisijas regula Nr. 794/2004);6) Komisijas 2020. gada 2. jūlija Regulas (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk – Komisijas regula 2020/972). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas:* Komisijas regula Nr. 1407/2013;
* Komisijas regula Nr. 1408/2013;
* Komisijas regula Nr. 717/2014;
* Komisijas regula 2019/316;
* Komisijas regula Nr. 794/2004;
* Komisijas regula 2020/972.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas 2019/316 1. panta 2. punktā izteiktā 3. panta 3.a punkts | 20. un 21. punkts  | Ieviesta pilnībā. | Neparedz stingrākas prasības. |
| Komisijas regulas Nr. 1407/2013 6. panta 4. punkts | 22.punkts  | Ieviesta pilnībā. | Neparedz stingrākas prasības |
| Komisijas regula Nr. 1408/2013 | 23.1 punkts  | Ieviesta pilnībā. | Neparedz stingrākas prasības |
| Komisijas regula Nr. 1407/2013 | 23.1 punkts | Ieviesta pilnībā. | Neparedz stingrākas prasības. |
| Komisijas regula Nr. 717/2014 | 23.1 punkts | Ieviesta pilnībā. | Neparedz stingrākas prasības. |
| Komisijas regulas Nr. 794/2004. 10. un 11. pants | 23.1 punkts | Ieviesta pilnībā. | Neparedz stingrākas prasības. |
| Komisijas regula 2020/972 | 28.punkts  | Ieviesta pilnībā.  | Neparedz stingrākas prasības. |
| Komisijas regula 2019/316 | 28.punkts  | Ieviesta pilnībā.  | Neparedz stingrākas prasības. |
| Komisijas regulas Nr. 1408/2013 7. panta 4. punkts un 8. pants  | 28.punkts  | Ieviesta pilnībā. | Neparedz stingrākas prasības. |
| Komisijas regulas Nr. 1407/2013 7. panta 4. punkts un 8. pants  | 28.punkts | Ieviesta pilnībā. | Neparedz stingrākas prasības. |
| Komisijas regulas Nr. 717/2014 7. panta 4. punkts un 8. pants | 28.punkts | Ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta apstiprināšanas sabiedrība Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Pēc izsludināšanas Valsts sekretāru sanāksmē tas ir pieejams Ministru kabineta tīmekļvietnē. |
| 3. | Sabiedrības līdzdalības rezultāti | Noteikumu projekts tika ievietots Zemkopības ministrijas tīmekļvietnē [www.zm.gov.lv](http://www.zm.gov.lv), kā arī Valsts kancelejas tīmekļvietnē [www.mk.gov.lv](http://www.mk.gov.lv). |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Travina 67027208

Julija.Travina@zm.gov.lv